کورد لە ئەستەمبوڵ
کۆی ھەژماری ئەو کوردانەی لە ئەستەمبوڵ دەژین وەک ٣ بۆ ٤ملیۆن کەس خەمڵاندنی بۆ دەکرێ. چونکە ئەستەمبوڵ جێی زۆرترین ئاپوورەی کوردی کردووەتەوە لە چاو شارەکانی دیکەی جیھان، ھەروەھا وەک گەورەترین شاری کوردنشین ناسراوە. ڕۆیشتنی بەلێشاوی کوردەکان بۆ ئەستەمبوڵ بەشێکیشی دەگەڕێتەوە سەر گواستنەوە و ئاوارەکردنی زۆرەملی کوردە گوندنشینەکان لە سەروبەینی ناکۆکییەکانی نێوان کورد و دەوڵەتی تورکیا.

دیمۆگرافیا

کۆی گشتیی دانیشتووان 
کۆی ئاپوورەی کورد لە سەرەتاکانی قەڕنی بیستەمدا لە ئەستەمبوڵ وەک ١٠ ھەزار کەس مەزندە کرابوو کە پێکھاتبوو لە بنەماڵە خان و بەگزادەکان و ھەروەھا کۆمەڵێکیش خەڵکی کرێکار و ئاسایی.

ساڵی 1995 چاودێری مافەکانی مرۆڤی کورد ژمارەی دانیشتووانی کوردی لە ئەستەمبوڵ وەک دوو ملیۆن کەس خەمڵاندووە. ساڵی ١٩٩٦ سەرڤەت موتلو ژمارەی کوردانی ئەستەمبوڵی سەتا ٨٫١٦ واتە ٥٩٤٠٠٠ کەس خەمڵاند و ئاماری ١ و نیو ملیۆن کەسی ڕەت کردەوە. ساڵی ١٩٩٨ وەزارەتی دەرەوەی ئەڵمانیا ژمارەی دانیشتووانی کوردی ئەستەمبوڵی ٣ ملیۆن کەس ڕاگەیاند. ساڵی ١٩٩٧ دیپلۆماتکاری ئەمریکی، جۆن تیرمەن وتەی یەک لە بەرپرسانی پەکەکەی ڕەت کردەوە کە گوتبووی ئەستەمبوڵ ٤ ملیۆن کوردی ھەیە.

مێژوو 
یەکەمین ڕێکخراوە و ئەنستیتۆی کەلتووری و سیاسیی کوردی لە ئەستەمبوڵ دامەزراون. لەسەردەمی دەسەڵاتداری عەبدولحەمیدی دووھەمدا (١٨٧٦–١٩٠٩) دەستیان دایە نووسین و شرۆڤەکردنی بارودۆخی کوردان لە ئەستەمبوڵ. ساڵی ١٩١٨ ڕۆشنبیرە کوردەکان کۆمەڵەی تەعالی کوردیان لە ئەستەمبوڵ دامەزراند.

لە نەوەدەکاندا ئەو کوردانەی لە لایەن سوپای تورکەوە و بە شێوەی زۆرەملی لە گوندەکانیان ئاوارە کران نیشتەجێی ئەسەنیۆرت لە ئەستەمبوڵ کران. مانگی مارچی ساڵی ١٩٩٥ خۆپیشاندانی کوردەکانی ئەستەمبوڵ دەستی پێکرد.

چاند و کەلتوور 
کوردەکانی ئەستەمبوڵ دەورێکی گەورە و کاریگەرییان ھەبووە بۆ دامەزران و بنیاتنانی شانۆی کوردی لە وڵاتی تورکیادا. کوردە ئاوارەکراوەکان کە لە کوردستان و زێدی خۆیانەوە ڕاو نراون وەک «ئاقارێک بۆ ژیان» سەیری ئەسەنیۆرت دەکەن. بەردەوام چاو لە تەلەفیزۆنی کوردی Med TV دەکەن کە لە ئەورووپاوە بڵاو دەبێتەوە.

ڕێکخراوەکان 
Kurdish Institute of Istanbul

ھەروەھا ئەوەش ببینن. 
Minorities in Turkey

سەرچاوەکان 

کوردەکانی باکووری کوردستان
باکووری کوردستان
ئەستەمبوڵ